Coșmarul unui român, martor la atacul din Viena: "Lângă mine o fată la 35 de ani a fost împuşcată mortal." Cum a scăpat.
Românul este curier şi trebuia să preia o comandă de la unul dintre restaurantele atacate. Teroristul era echipat cu macetă, pistol şi kalashnikov. A privit cu ochii lui cum o femeie şi un poliţist au fost omorâţi.
Avem mărturia unui român care a fost la unul dintre restaurentele în care s-a tras luni seară, în Viena. Florian Laurenţiu a povestit clipele de groază prin care a trecut."Sunt şef la curierat, am preluat o comandă, m-am dus la restaurantul respectiv, a întârziat comanda. În momentul în care a trebuit să aştept comanda pe terasă, a venit un individ înarmat cu o macetă, un pistol şi un kalashnikov şi a început să tragă în mulţime, în terasă", a spus românul.El a scăpat, însă a privit cum o femeie este omorâtă chiar lângă el. Teroristul nu s-a oprit nici după venirea poliţiei. "M-a ferit Dumnezeu. Lângă mine o fată, la 35 de ani, a fost împuşcată mortal. În momentul respectiv am reacţionat şi m-am băgat pe sub mese. La aproximativ 10 minute a sosit un echipaj de poliţie, a început să tragă şi asupra poliţiei. Un agent de poliţie a fost omorât. A fost foarte, foarte mare panica", a mai spus.